ລາຍງານວ່າດ້ວຍເສລີພາບ ໃນການເຊື່ອຖືສາສະໜາ
ທ່ານນາງ Clinton ກ່າວວ່າ ອຳນາດການ ປົກຄອງຜະເດັດການ ແລະ ພວກຫົວ ຮຸນແຮງຈັດ ພວມຂົ່ມຂູ່ຕໍ່ອິດສະຫຼະພາບ ໃນການເຊື່ອຖືສາສະໜາ.
ສະຫະລັດໄດ້ພິມເຜີຍແຜ່ລາຍງານປະຈຳປີຂອງຕົນ ກ່ຽວກັບອິດສະຫຼະພາບໃນການເຊື່ອຖື ສາສະໜາຢູ່ໃນທົ່ວໂລກ ໂດຍສະແດງຄວາມວິຕົກກັງວົນ ກ່ຽວກັບສະຖານະການ ຢູ່ໃນ 8 ປະເທດປະກອບມີມຽນມາ ຈີນ ເອຣິເທຣຍ ອີຣ່ານ ເກົາຫຼີເໜືອ ຊາອຸດີອາຣາເບຍ ຊູດານ ແລະອຸສເບັກກິສຖານ ໃນກອງປະຊຸມຖະແຫຼງຂ່າວເພື່ອເປີດເຜີຍລາຍງານດັ່ງກ່າວໃນມື້ວັນພຸດວານນີ້ ລັດຖະມົນຕີ ການຕ່າງປະເທດສະຫະລັດ ທ່ານ Hillary Clinton ເອີ້ນອິດສະຫຼະພາບໃນການເຊື່ອຖືສາ ສະໜາວ່າ ເປັນສິດທິພື້ນຖານອັນນຶ່ງຂອງມະນຸດແລະເປັນອົງປະກອບແກນກາງຂອງນະໂຍ ບາຍການຕ່າງປະເທດຂອງສະຫະລັດ ທ່ານນາງ Clinton ກ່າວວ່າ ລາຍງານຂ່າວຈາກຈີນແຈ້ງໃຫ້ຊາບວ່າພວກເຈົ້າໜ້າທີ່ໄດ້ຮາວີ ລົບກວນພະສົງສາສະໜາພຸດ ກຸ່ມສາສະໜາຄຣິສຕ໌ຕ່າງໆ ທີ່ບໍ່ໄດ້ຈົດທະບຽນ ແລະພວກ ມຸສລິມເຜົ່າວີເກີ້ ທ່ານນາງເວົ້າວ່າ ອຳນາດການປົກຄອງຜະເດັດການ ແລະບັນດາກຸ່ມຫົວ ຮຸນແຮງຈັດ ໃນເຂດຕ່າງໆຂອງໂລກ ພວມທຳການຂົ່ມຂູ່ຕໍ່ອິດສະຫຼະພາບໃນການເຊື່ອຖື ສາສະໜາ ສໍາລັບເກົາຫລີເໜືອແລະອິຣ່ານ ຊຶ່ງໂຮມຢູ່ໃນບັນດາປະເທດທີ່ຖືກຈັດໄວ້ໃນກຸ່ມທີ່ໜ້າວິຕົກ ກັງວົນນັ້ນ ລາຍງານເວົ້າວ່າ ບໍ່ໄດ້ມີການປ່ຽນແປງໃດໆເກີດຂຶ້ນ ໃນອິດສະຫຼະພາບ ດ້ານ ການເຊື່ອຖືສາສະໜາຂອງເກົາຫຼີເໜືອທີ່ຢູ່ໃນລະດັບທີ່ຂີ້ຮ້າຍທີ່ສຸດນັ້ນແລະການເຄົາລົບນັບ ຖືອິດສະຫຼະພາບໃນການເຊື່ອຖືສາສະໜາຂອງລັດຖະບານອີຣ່ານແມ່ນຍັງສືບຕໍ່ຊຸດໂຊມລົງ ໄປເລື້ອຍໆ